**Greit å vite:**

| **Når jeg leser …** | **da betyr det …** |
| --- | --- |
| akademisk | ord som gjelder høyere undervisning og forskning |
| anbefale | det å fremheve noe som særlig gunstig |
| benytte, å | det å bruke noe, gjøre seg nytte av |
| forelesning, en | foredrag om et vitenskapelig emne, fag som det undervises i på høyere nivå |
| fylle, å | det å helle, øse, stappe eller pakke noe til det er fullt |
| gratis | det å få noe eller å gjøre noe uten å betale |
| institusjon, en | her: et sted der studenter lærer faget de har valgt |
| instruktør, en | en person som instruerer, viser frem hvordan noe skal gjøres |
| studere, å | det å utdanne seg, forberede seg til eksamen |
| student-by, en | en by der det bor mange studenter |
| teknikk, en | en praktisk ferdighet, rutine for hvordan du løser en oppgave |
| tilbud, et | det at en vare eller en tjeneste er tilgjengelig |
| tipse, å | det å gi en anbefaling |
| universitet, et | et sted hvor det forskes og gis høyere undervisning innenfor mange fag |
| utveksle, å | her: det å studere i et annet land |
| vrimle, å | det å bevege seg omkring, frem og tilbake |

# 630 – Studentenes liv i byen

# Klar Tale nr. 38 / 2023

Høsten 2022 var det 298.000 studenter i Norge. Det var 7.000 færre enn året før. Flere begynte å studere på universitet og høy-skole under pandemien. Det skjedde både i 2020 og 2021. Årsaken var trolig at mange ble permittert. Og for noen var det vanskelig å få jobb. Begge årene vokste antallet studenter med 4 prosent. Før pandemien var veksten på 2 prosent i året i gjennom-snitt.

Det ble altså færre studenter i 2022. Sammenlignet med 2020 og 2021. Likevel var det 16.000 flere studenter i 2022 enn i 2019.

I 2020 var det flere 19-åringer som begynte å studere. Årsaken var trolig restriksjoner på grunn av pandemien. Flere gikk rett fra videregående til universitet. I stedet for å reise eller gjøre andre ting.

*Kilder: Statistisk sentralbyrå*

# Spørsmål:

# 1: I hvilken by studerer Caroline Hafnor Torgersen og Tine Sagemo?

# 

# Svar:

# 2: Hva er student-slippet?

# Svar:

# 3: Hvilket land kommer Luna Gleu og Jan Thelen fra?

# Svar:

4: Hva jobber organisasjonen Amnesty Jus for?

# Svar:

# 5: Hva studerer Marion Nornes?

# Svar:

# 

# 6: Hva er målet med student-slippet, ifølge Morten Aase Løver?

# Svar:

# 

# 7: Hva slags tilbud har studentene fått teste i løpet av student-slippet?

# Svar:

# 8: Hvor mange studenter møtte opp i Oslo Klatre-park?

# Svar:

**Oppgave: Sett ordene på rett sted i teksten**

Tromsø

eneste

grunnlagt

private

universiteter

studerer

Oslo

universitet

studenter

fortsatt

Universiteter og høy-skoler

Verdens eldste **\_ \_ \_ \_ \_ \_ \_ \_ \_ \_ \_** er i Italia. Det er Universitetet i Bologna. Universitetet ble åpnet i året 1088 og finnes **\_ \_ \_ \_ \_ \_ \_ \_** i dag. Rundt 100.000 personer **\_ \_ \_ \_ \_ \_ \_ \_** der.

Universitetet i **\_ \_ \_ \_** (UiO) er Norges eldste universitet. Det ble **\_ \_ \_ \_ \_ \_ \_ \_ \_** i 1811. Der studerte 28.000 **\_ \_ \_ \_ \_ \_ \_ \_ \_** i 2019.

UiO var Norges **\_ \_ \_ \_ \_ \_** universitet frem til 1946. Senere kom Universitetet i Bergen (UiB), Universitetet i **\_ \_ \_ \_ \_ \_** (UiT), universitetet i Trondheim (NTNU) og Norges miljø- og bio-vitenskapelige Universitet (NMBU).

I dag er det 10 **\_ \_ \_ \_ \_ \_ \_ \_ \_ \_ \_ \_ \_**, 9 vitenskapelige høyskoler og 13 høyskoler i Norge.

Norge har også flere **\_ \_ \_ \_ \_ \_ \_** skoler for høyere utdanning.

*Kilder: Wikipedia, Regjeringen, Studentum*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.